বাবা আদম (রহ.) মাজার ও দীঘি

বাবা আদম (রহ.) মাজার ও দীঘি বাংলাদেশের রাজশাহী বিভাগের বগুড়া জেলার আদমদীঘি উপজেলার একটি ঐতিহাসিক ও ধর্মীয় নিদর্শন। সুফি সাধক বাবা আদম (রহ.)-এর সমাধি এবং এর পাশের বৃহৎ দীঘিকে কেন্দ্র করে স্থানটির পরিচিতি গড়ে ওঠে। এ মাজার ও দীঘির নামানুসারে উপজেলার নামকরণ হয়েছে “আদমদীঘি”।

 ইতিহাস 
বগুড়ার মহাস্থান গড়ের সুলতান ইব্রাহিম বখলীর [রঃ] মুত্যুর পর ক্রমাš^য়ে ইসলাম প্রচার স্থিমিত হয়ে আসে। এসময় বিক্রমপুরের রাজা বল্লালসেন এই এলাকায় শাসন করতেন। তার শাসনামলে নির্যাতনের সংবাদ পেয়ে খোরাসান থেকে বাবা আদম [রঃ] তার ১২ জন সহচর নিয়ে এইখানে আস্তানা গড়ে তোলেন। বাবা আদম [রঃ] এর ব্যবহার এতই ভাল ছিল যে অনেকে ইসলাম ধর্ম গ্রহন করেন। বাবা আদম [রঃ] হিন্দু ও মুসলমানদের নিকট খুব সম্মান পেতেন। সেই সময় পানির কষ্ট দেখে বাবা আদমের সমসসাময়িক নাটোরের বিখ্যাত রাণী ভবানী, বাবা আদমের অলৌকিক ক্ষমতাবলির উপর আস্থা বা বিশ্বাস স্থাপন করে একাট দীঘি খনন পূর্বক এই সাধকের নামে উৎসর্গ করেন। এর কিছু দিন পর মাজারের উত্তরে আরও একটি দীঘি খনন করা হয়। এই দীঘি বাবা আদমের নামানুসারে পরবর্তী কালে এই স্থানের নাম হয় ”আদমদীঘি”। দীঘির উত্তর পার্শ্বে বাবা আদম [রঃ] এর মাজার ও একটি বিশাল মসজিদ ও মিনার নির্মানাধীন রয়েছে। বাবা আদম [রঃ] বড়পীর হযরত আব্দুল কাদের জিলানী [রঃ] এর শিষ্য ছিলেন। এছাড়া শিয়ালশন গ্রামের হযরত শাহ রেজা দরবেশের মাজার, শাহাপুরে দেওয়ান গাজী রহমানের মাজার, গোব্দিপুরে দেওয়ান চাচার মাজার, বশিপুরে দূর্লব বাবার মাজার সহ এ উপজেলায় বহু পীর কামেলের মাজার রয়েছে। কথিত রয়েছে রাজা বল্লাল সেনের অত্যাচারে সমুচিত জবাব দিতে এক বিশাল বাহিনী নিয়ে বাবা আদম (রঃ) বিক্রমপুরের পার্শ্বে আস্তানা গড়ে তোলে। সেখানে হাজার হাজার মানুষকে ইসলাম ধর্ম শিক্ষা গ্রহন করান। গরু জবাই করে খাওয়ানোর ব্যবস্থা করা হয়। এমন সময় একটি পাখি এক টুকরো গরুর মাংস মুখে নিয়ে উড়ে এসে বল্লাল সেনের দেব মন্দিরের পার্শ্বে ফেলে দেয়। এ দৃশ্য দেখে রাজা বল্লাল সেন আর স্থির থাকতে পারেনি। বিশাল সৈন্য বাহিনী নিয়ে মুসলমানদের সাথে যুদ্ধে লিপ্ত হয়। এ যুদ্ধে আহত হয়ে বাবা আদম ]রহঃ[ ফিরে এলেন আদমদীঘিতে। এর কিছুদিন পর তিনি এখানে ইহলোক ত্যাগ করেন। তাকে কবর দেয়া হয় ওই দীঘির পাড়ে। এখানে গড়ে উঠেছে মসজিদ ও মাদরাসা। বাবা আদমের নামের সাথে দীঘির নাম যোগ করে নাম করন হয় আদমদীঘি।

 গুরুত্ব 
মাজার ও দীঘিকে ঘিরে আদমদীঘি উপজেলার নামকরণ হয়েছে। স্থানীয় লোকজন ও ভক্তরা নিয়মিত এখানে আসেন। এলাকাটির সামাজিক ও সাংস্কৃতিক ঐতিহ্যের অংশ হিসেবে এই মাজার একটি গুরুত্বপূর্ণ দর্শনীয় স্থান।

 তথ্যসূত্র 

বিষয়শ্রেণী:বাংলাদেশী সুফি
বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশে ইসলাম
বিষয়শ্রেণী:বাংলাদেশী সুফি সাধক
বিষয়শ্রেণী:আদমদীঘি উপজেলা
বিষয়শ্রেণী:বগুড়া জেলা